கேள்வி: கிறிசு கிராத்தா - ஆராய்ச்சி பற்றி விளக்கவும்.
பதில்: அண்ட நுண்ணலைப் பின்னணி, கருப்பு ஆற்றல் பிரபஞ்ச முடுக்கம் பால்வெளிகளின் விரிவாக்கம், பெரிய அளவிலான புடவிக் கட்டமைப்பை விரைவுப்படுத்துதல் இந்தக் கட்டமைப்புகளின் உருவாக்கம் - மீள்மின்னனாக்க ஊழி, அண்டவியல் கருவியாக ஈர்ப்பு வில்லை) ஆகியவை கிராத்தாவின் ஆராய்ச்சி முதன்மை ஆய்வுப் புலங்களாகும். கிராத்தா கோட்பாடும் நோக்கீட்டுத் தரவுகளின் பகுப்பாய்வும் தொலைநோக்கிகளின் வடிவமைப்பில் (குறிப்பாக நாசாவின் அடுத்த தலைமுறை விண்வெளித் தொலைநோக்கிகள்) செயல்படுகிறது. அவரது கவனம் அண்டவியல் மற்றும் கருப்பு ஆற்றல் மீதே உள்ளது. பல்துறை கணினி ஆய்வுகள் , கோட்பாட்டு ஆய்வுகள், கருவி மேம்பாடு உள்ளிட்ட நோக்கீட்டு வானியல் ஆகியவற்றை இணைக்கும் துல்லிய அண்டவியலின் முன்னணி வல்லுராக கிராத்தா கருதப்படுகிறார். 2010 ஆம் ஆண்டில் திமித்ரி செலியாக்கோவிச்சுடன் இணைந்து , புடவி முதல் கட்டமைப்புகள் உருவானதைக் கணக்கிடுவதற்கான அண்டவியல் சிற்றலைவுக் கோட்பாட்டில் முன்னறியாத விளைவைச் சுட்டிக்காட்டினர். இது அடர்துகள் ஊடகத்தில் ஒலியின் வேகம் (இருண்ட பொருளுக்கு மாறாக) வெகுவாகக் குறைந்துவிட்டது என்ற உண்மையை அடிப்படையாகக் கொண்டது. மீளாக்க ஊழியில்முதல் அணுக்கள் உருவாகும்போது (சார்பியல் முதல் வெப்ப விரைவுகள் வரை) இது அடர்துகள் ஊடகத்தின் மீயொலிவேக ஓட்டங்களுக்கு வழிவகுத்தது.இதுஇருபடி சிற்றலைவு மொழியில், வேகமாக கரும்பொருள் (வானியல்) ஈர்ப்பு விசையின் தாக்கத்தின் கீழ் செயல்பட்டது. கிராத்தா, செலியாக்கோவிச்சின் கூற்றுப்படி , இது கவனிக்கக்கூடிய விளைவுகளுடன் முதல் கட்டமைப்புகளின் உருவாக்கத்தை அடக்கிவைப்பதற்கு வழிவகுத்தது. பிறருடன் சேர்ந்து , துகள் இயற்பியலின் அடிப்படை கேள்விகள் மற்றும் புதிய கண்காணிப்புத் திட்டங்களை உருவாக்குவதற்கான பரிந்துரைகள் குறித்த வாய்ப்புள்ல கருதுகோள்களுக்காக வானியல் தரவுகளிலிருந்து தகவல்களைப் பகுப்பாய்வு செய்வதற்கான ஒரு திட்டத்தை அவர் தொடங்கினார். புடவியின் முடுக்கம் இருண்ட ஆற்றலைக் குறிக்கிறதா ( கூடுதல் மாறும் அளவன் புலத்துடன்பொதுச் சார்புக் கோட்பாடு தக்கவைத்துக்கொள்வது) அல்லது பொது சார்பியல் கோட்பாட்டின் மாற்றத்தைக் குறிக்கிறதா என்பது ஒரு மைய கேள்வி. அவர் நாசாவின் முன்மொழியப்பட்ட பரந்தகன்ற அகச்சிவப்பு தொலைநோக்கி தொலைநோக்கியில் (முன்பு வைட்பீல்டு அகச்சிவப்பு அளக்கை விண்வெளி தொலைநோக்கி என்று பெயரிடப்பட்டது) உறுப்பினராக உள்ளார்.
கேள்வி: கிறிசு கிராத்தா - பாராட்டுகள் பற்றி தகவல் சொல்.
பதில்: * 2012 - குடியரசு தலைவர் தொடக்கநிலை வாழ்க்கைப்பணி விருது (PECASE) * 2013 - சைமன்சு அறக்கட்டளை ஆய்வாளர் * 2014 - எலன் பி. வார்னர் பரிசு * 2018 - புடவியில் முதல் பால்வெளிகளின் உருவாக்கத்தைப் புரிந்துகொள்வதற்கும் , துல்லியமான அண்டவியலின் மிக திறன்வாய்ந்த கருவிகளைக் கூர்மைப்படுத்துவதற்கும் பயன்படுத்துவதற்கும் அடிப்படை பங்களிப்புகளுக்கான இயற்பியல் புதிய ஒரைசன்சு திருப்புரிசு